NA kena sagai me vakatakilai na tagane dau vakamatavulo ka kilai me o Jihadi John, e a rawa mai na kena vakamuri e vica na i tukutuku ka vakasokumuni me rawa ni qai kilai o koya ka tiko e na daku ni matavulo oqori.
Era kaya eso era a tauri tu vakavesu ni tagane dau veivakamatei oqo mai na vanua vakaIsilami oqo e madila vinaka na vosa vaka Arapea, me vagolea tani kina na vakanananu mera nanuma kina na lewe vuqa ni o koya e sega ni kai Pakistani se kai Bangladeshi.
Dau vakaraitaka voli na nona dau vakamate tamata e na retio yaloyalo (online videos) mai al-Shabaab, e dua na i lawalawa batikadi ni Somalia, ka vakatrakila tiko ni sa tiko rawa vua na kauwai e na jihad mai na Tokalau kei Aferika ni bera ni qai dewa yani ki Syria.
Na jihad na kena i balebale na tiko yavavala e na vuku ni vakabauta.
E kaya o Adam Goldman, e dua na dau volaitukutuku e na Washington Post ka a vakacila ki tuba na i talanoa oqo kei na nona i tokani ko Souad Mekhennet ni a vakasokumuna toka na veitukutuku matailalai kei na veika e koto e na mona livaliva.
Tomana ka kaya ni sa dua na tamata dredre. Era a sega ni vosa o ira na kilai koya baleta na tikina oqo.
Ia, e na gauna sa voleka kina ni vakatakila o Goldman na yacai Mohammed Emwazi, ka a sucu e Kuwaiti, ia, e lewenivanua o Peritania ka tubucake mai na Ra kei Lodoni, rau a lamata cake mai e rua na i vakadinadina levu.
Nai matai sa i koya na kena sa na rawa ni vakacila e dua na rarama na yaca ni tamata oqo ka vakayalata na veivanua vaka Iurope e na viodio se yaloyalo yavala ni veivakamatei dau vakayacora.
E sega ni dua na ka ni veitaratara ni mona livaliva nei Emwazi e na internet me bau vakataki ira na cauravou ka toka ena yabaki 20 vakacaca na nodra yabaki ni bula. Sega na akaude ni Facebook, Twitter, se ka ni veitaratara tale eso e na mona livaliva. E kaya o koya ni sa tekivu me qiqo mai na vakasaqaqara. Tomana ka kaya o Goldman, na vuna e baleta ni draki ni bula e na gauna oqo kevaka e dua sa tiko na nona yabaki ni bula e na 26 e na vakayagataka vakalevu na mnona livaliva.
E dua o Emwazi ka vua na kila ni mona livaliva se komupiuta me vaka a vulica e na University of Westminster, ka a rawa ni vakayagataka me bokoci laivi mai kina na veika e baleti koya ena misinisi oqori.
E vaka talega me matata mai ni lewe levu vei ira na tamata, e na yasana ruarua, era kila vakavinaka na yaca ia, era mani sega ni via tukutuku.
Kaya o Goldman ni rau lewe rua na i tokani nei Emwazi e rau a sarava toka na vidio ni veivakamatei ka sa kila tiko o cei o koya ka vakayacora tiko ko ya ni bera ni rau qai sikova mai na tabana ni tukutuku na Washington Post.
Kaya o koya era a sa kila tale toka ga na Tabana ni Yamata Vuni mai Bolatagane kei Mereke era a sa kila tiko na yaca, ia, era a vakamuria lo ga e na nodratou sega ni via vakaraitaka ki na tabana ni tukutuku.
Kaya o Goldman ni rui druka sara e na vuku ni ratou sa kila vakavinaka toka na tabana vuni e rua oqo mai Bolatagane kei Mereke, rau mani sega ni vakaraitaka.
Kuria ka kaya o koya nira a kila vinaka talega na tabana vuni e Iurope na yacadra na i tokani nei Emwazi mai Bolatagane, ka dau kilai talega e na yaca buli me o George se o Ringo na daulagasere rogo e na matailawalawa na Beatles.
Ia, e sega ga ni tukuna se rau a bau kerea na tabana ni tukutuku na Washington Post o Mereke se Bolatagane me kua ni tabaki na yacai koya na dau veivakamatei oqo.
Ia, e kaya o Komada Richard Waltman e na tabana ni ovisa ni Metropolitan Police ni a sa biu e dua na i tukutuku ka ratou vakaraitaka tiko na vakailesilesi na nodra kerei na veitabana ni tukutuku mera kua ni biuta na i tukutuku lasu ka sega na kena yavu dina.
Ratou vakaraitaka na vakailesilesi ni tabana mai Mereke ni ratou a sega ni via cavu yaca e na vukudratou na vo ni lewenivanua era a tauri tiko vakavesu, ka oka kina e dua na tabana ni tukutuku mai Bolatagane o John Cantlie ka tauri tiko vakavesu ni oti koto ga na nona a vakamatei o Kayla Muller, e dua na lewenivanua o Mereke ka dau cakacaka bole.
Sa dau vakavuqa sa dau oka tiko o Cantlie me dau vakaraitaki e na vidio ni batikadi na Isil, ka dua oqori e a kaya kina o koya ni sa kena i ototi.
Ia, e vakaraitaka na dau volaitukutuku oqo, ko Goldman ni sega ni vakabauta na nona vakatakilai o Jihadi John e na rawa vakaleqa na bula nei Cantlie, me vaka ni sa tiko sara mada ga e na dua na vanua dredre.
Tomana ka kaya ni dina ni sa vakamatatataka na tabana vuni ni Federal Bureau Investigation (FBI) e na vica na vula sa oti ni ratou sa kila tiko o cei e tiko e na daku ni matavulo dau veivakamatei koya, ia, era na sega ni rawa ni bula baleta nira vakamatei tiko me vaka e sa saravi tiko e na vidio.
E kaya o Goldman me vaka e sa tabaka na Washington Post na i talanoa ni nona tubucake mai Emwazi, nona sasaga me yaco ki Somalia kei na nona seva na vanua vaka Bolatagane, e se koto ga e vuqa na vakatarotaro ka gadrevi me kilai.
E a yaco vakacava ki Syria?
O cei e rau a salavata?
Ratou a sega ni kila vakacava na tabana vuni na M15 na nona dro mai yasadratou ko ya kei na nona sa raici cake e na cakacaka ni veivakamatei oqo ka vakatokai na Jihad? ?
Kaya o Goldman ni rui kidroataka sara ga na kena a vagalui tu mai na i tukutuku e baleti Emwazi e na dua na gauna balavu, ka sega mada ga ni bau biuta ki tuba e dua na tabana ni tukutuku mai Bolatagane.
A vakataroga vakalailai vei iratou na tabana ni tukutuku na BBC ka kaya ni ratou a kena i matai me ratou vakatakila na i tukutukui dina me baleti Jihadi John e na dua na i talanoa ka a tabaki ni se bera ni ratrou vakayacora na Washingrton Post. Ia, e kuria ka kaya ni lailai na veika e ratou vakacakulea. Kaya ga o koya ni vakabauta ni ratou a kila ga mai vei iratou (Washington Post).
Na cava e tiko vei iratou?
Kaya o Goldman ni a tiko ga vei iratou na yacana, ia, na i talanoa kei na kena i vakamcala taucoko e tiko vei iratou na Washington Post. Vakadewa mai na The Washington PostHome | Top
"This will be a great advantage for locals living overseas, particularly our readers who are soldiers and Fijians serving in the British Army," Mr Ravula said.
"I am delighted with it, it's a major project and it is a major achievement for the newspaper and greater service to our readers offshore," The Fiji Times publisher Hank Arts said. "I think the people will love it," he said.The Fiji Times editor-in-chief Fred Wesley voiced similar sentiments and added uploading the vernacular newspaper online was part of The Fiji Times' service to its readers.
"We hope this site will assist our readers in terms of helping them understand and value the iTaukei language, culture and traditions," Mr Wesley said.
fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn eng_Latn eng_Latn